google/wiki40b huggingface dataset:
Idanastes

Levevis

Artene lever på gressmarker der larvene lever i jorden og eter på røtter.

Utbredelse

Slekten er utbredt i Australia (Queensland).
Live In Norheimsund

Live In Norheimsund er et musikkalbum med Ole Amund Gjersvik Trio fra 2018. Det er en liveinnspilling fra Lydia i Norheimsund, utenfor Bergen, og ble innspilt 1. september 2018. Musikken er produsert av Ole Amund Gjersvik for Acoustic Records.
2. divisjon fotball for menn 1969

Opp- og nedrykk

De to avdelingsvinnerne, Pors fra avdeling A og Ham-Kam fra avdeling B, rykket opp til 1. divisjon 1970.
De to siste lagene i hver avdeling, Stag og Vigør fra avdeling A og Ørn og Falken fra avdeling B, rykket ned til 3. divisjon 1970.
Jigme Khesar Namgyel Wangchuck

Bakgrunn

Namgyal er eldste sønn av ekskongen Jigme Singye Wangchuck og hans tredje kone, Ashi Tshering Yangdön. Han har to yngre helsøsken, og fire halvsøstre og tre halvbrødre som er barn av farens tre andre koner. 
Kongen har studert ved Cushing Academy og ved Wheaton College i Massachusetts før han avla sin eksamen ved Magdalen College ved University of Oxford. Han studerte ved the Foreign Service Program og har en mastergrad i statsvitenskap. Som kronprins reiste han mye i utlandet, og representerte sitt land, og han deltok i arbeidet i flere kulturelle, sosiale og økonomiske organisasjoner. 
Som kronprins deltok Namgyal i 60-årsjubileet for Thailands kong Bhumibol i juni 2006. Jubileet samlet kongelige fra 25 land, og «Prince Jigme», som han ble kalt i mediene, var med sine 26 år den yngste av gjestene. Thailandske medier både fanget opp og dyrket fram en bølge av kvinnelige fans. Avisene omtalte ham snart som «Prince Charming», og bragte daglige saker om prinsen, om landet Bhutan og om turisme i landet i flere uker etter besøket. Da han i november 2006 vendte tilbake til Thailand i forbindelse med en botanisk utstilling mottok han en æresdoktorgrad fra  Rangsituniversitetet i Bangkok.
Den forrige kongen, Jigme Singye Wangchuck, kunngjorde opprinnelig i desember 2005 at han ville abdisere i 2008, og overlate tronen til sin sønn, kronprinsen. Han sa samtidig at arbeidet med å overføre ansvar og oppgaver ville bli en løpende prosess. Ett år senere kunngjorde kongen sin umiddelbare abdikasjon.

Konge

Han overtok tronen etter sin far 15. desember 2006, to år tidligere enn opprinnelig varslet. En stor kroningsseremoni fant sted 6. november 2008.
Namgyal giftet seg i 2011 med Jetsun Pema. Den 5. februar 2016 fikk paret en sønn.
Vazuza

Vazuza (russisk: Вазуза) er ei elv i Smolensk og Tver oblast i Russland. Den er ei høyre sideelv til Volga. Den er 162 km lang, med et nedbørfelt på 7120 km². Den nederste delen av elva ligger nå under Vazuza-reservoaret. Byene Sytsjovka og Zubtsov ligger ved Vazuza (den sistnevnte ved samløpet med Volga).
Fuke-shū

Fuke-shū (japansk: 普化宗) eller Fuke Zen er en tidligere distinkt skole innenfor japansk zen. Skolen utgikk fra Rinzai og ble grunnlagt i Kina av den eksentriske Zen-mesteren Puhua. I 1254 kom den til Japan, hvor den ble grunnlagt av Shinchi Kakushin. Den eksisterte frem til slutten av 1800-tallet.
Lyden av lys

Lyden av lys er et musikkalbum med Anders Rogg, utgitt i 2001.
București-Grozavesti kraftverk

București-Grozavesti kraftverk er et varmekraftverk ved București i Romania. Det har en installert produksjonskapasitet på 100 MW, fordelt 2 x 50 MW på dampturbiner. Anlegget ble påbegynt omkring 1960, og stod ferdig i 1966. Brenselkilden er fyringsolje og naturgass.
Operatør er SC Electrocentrale București, og utstyret og arbeid er levert av Skoda og andre østeuropeiske selskaper.
Sankthansorm

Utbredelse

Lampyris noctiluca er slektens eneste nordiske representant. Den er utbredt, men ikke vanlig. Den er vanligst lengst sør i Norge, den mangler i Nord-Norge. Den tilhører lysbiller, en gruppe på over 2000 arter som vesentlig holder til i tropene.

Utseende

Lampyris noctiluca er mellom 16-18 millimeter lang. Hannen er vanligvis omtrent 12 mm., mens hunnen er litt større enn hannen. Brystskjoldet (pronotum) forlenget framover og dekker hodet. Antenner er slanke og korte og har elleve ledd og er festet tett sammen, mellom fasettøynene.
Bare hannen har fullt utviklede vinger. Hannens dekkvinger er mørke eller mer grå-gule, brystskjoldet (pronotum) er mørkere på midten, men kanten rundt er lysere. Fasettøynene er store. Hunnen mangler vinger (vingeløs) og er gråbrun på farge. 
Bakerst på kroppens to siste ledd, på bukplatene, er hun litt gulere på farge, og det er herfra hun frembringer lyset. Lys kommer også fra to runde flekker på hvert av bakkroppens ledd. Lyset har en grønn farge omtrent som brennende fosfor. Hannen kan frembringe et svakt lys, mens hunnen frembringer et sterkere lys. 
Larven er lik den voksne hunnen, men er mindre. Den er mørk på farge og har en litt flat form. Bakhjørnene på hvert av kroppens ledd er gult. Også larven kan frembringe et svakt lys.

Levevis

Lampyris noctiluca finnes i eller nær skog. Ofte langs vassdrag. De er kvelds- og nattaktive. Hannen flyr på sensommeren og tiltrekkes gjerne av lyskilder som utelamper. Den kan også komme inn i hus, gjennom åpne vinduer. Hunnen er vingeløs og sitter i vegetasjonen. 
Den vingeløse hunnen sitter i vegetasjonen og frembringer et sterkere lys enn hannen. Hun sitter et stykke opp i gresset og vrir på bakkroppen slik at dens lys blir godt synlig. Hunnen bruker lyset til å tiltrekke seg hanner, siden hun ikke har vinger stoler hun derfor på at hun blir funnet. 
Larven lever som predator på landlungesnegler. Overvintringen skjer som ganske utvokste larver. De voksne (imago) finnes i juni og tidlig i juli.
Hamburg-Blankenese

Blankenese er en vestlig bydel i distriktet Altona i Hamburg. Det er et av de mest eksklusive områdene i Hamburg, og hører til de såkalte elveforstedene. Det ligger om lag sju kilometer vest for Altona og har jernbaneforbindelse med resten av byen. Opprinnelig var stedet en fiskerlandsby på nordsiden av Elben, som er på sitt bredeste her, 2,8 km. Navnet betyr «det hvite neset».
Adalbert av Bremen bygget sin bispebolig her i 1060, senere bygget også greven av Holstein sitt slott i Blankenese, og stedet var en uavhengig landsby i Holstein til 1927, da det ble slått sammen med Altona, som så i 1938 ble slått sammen med Hamburg. Bydelen har vel 13 000 innbyggere og et areal på 8.3 km². Den flotte utsikten over elven har ført til høye priser for eiendommer i bydelen.
Ole Paus' diskografi

Ole Paus' diskografi er en oversikt over Ole Paus' plateutgivelser fra 1970.
Carl Friedrich Lessing

Liv og virke

Lessing ble som 14-åring sendt av sin far for å studere byggefag, men avbrøt og studerte så uten farens tillatelse i tre år under Heinrich Anton Dähling ved det prøyssiske kunstakademi i Berlin og fulgte med vennen Wilhelm von Schadow da denne i 1826 ble leder av kunstakademiet i Düsseldorf. Der var han med på å legge grunnlaget for den såkalte Düsseldorfskolen. Da Schadow i 1830 dro til Italia, overtok Lessing hans stilling ved kunstakademiet og utøvde sterk innflytelse på Düsseldorfskolens utvikling.
Eunidia

Utseende

Middelsstore, avlange, grå- eller brunaktige trebukker med lange antenner.

Utbredelse

De fleste av artene lever i Afrika, men det finnes også en del arter i Sørøst-Asia østover til Borneo og Sumatra.
Pardosa albatula

Utseende

Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Per Helsing

Per Helsing (født 27. juni 1896, død 27. september 1957) var en norsk fotballspiller som spilte for Oslo-klubben Ready som ytre venstre. Helsing spilte også 13 landskamper for Norge mellom 1915 og 1919, og scoret det første målet da Norge vant 3-1 over Danmark 16. juni 1918, og tok sin første seier noensinne.
Sukkevann Idrettspark

Sukkevann Idrettspark er et fotballstadion hvor Randesund Idrettslag spiller hjemmekampene sine. Anlegget ligger til Dvergsnesveien ved Sukkevann på Strømme i bydelen Søm/Torsvikheia i Kristiansand. På langsiden av 11-er banen er det en tribune. Det er også tennisbaner, sandvolleyballbane og en fotballbinge her. Ril (Randesund idrettslag) har sitt klubbhus her. Sukkevannshallen er også en del av idrettsparken. Hver høst blir Sebracupen arrangert på idrettsparken
Plankart

Plankart er et kart over arealformål og hensynssoner i kommunenplanens arealdel, geografiske kommunedelplaner og reguleringsplaner. Arealformål og hensynssoner skal tegnes på basiskartet etter nasjonale standarder hjemlet i plan- og bygningsloven og kartforskriften. Bestemmelser i tekst kan supplere kartet.
Plan- og bygningslovens kapittel 2 gir oversikt over krav om kartgrunnlag, stedfestet informasjon mv.. Kart- og planforskriftens kapitel 3. omhandler framstilling av arealplan. Miljøverndepartementet har en egen side www.regjeringen.no/kartforskriften med oversikt over tegneregler for plankart.
Russånes

Russånes er en bygd og en grunnkrets i delområdet Øvre Saltdal i Saltdal kommune i Salten i Nordland. Bygda befinner seg nord for Saltfjellet og rundt 20 kilometer sør for Rognan. E6 går gjennom grunnkretsen.
Navnet Russånes ble godkjent av Kartverket den 1. januar 1975.
Samiske geografiske navn i Engerdal

Samiske geografiske navn i Engerdal (knr 1434) angir stedsnavn i Engerdal kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare sørsamisk er tatt med i denne oversikten for Engerdal kommune.
Defense Advanced Research Projects Agency

Historie

DARPA sitt opprinnelige oppdrag når det ble etablert i 1958 var å forhindre teknologiske overraskelser som oppskytningen av Sputnik, som signaliserte at Sovjet hadde slått USA i kappløpet om verdensrommet. Oppdraget har utviklet seg over tid, idag er det fortsatt oppdraget til DARPA å utvikle teknologiske nyvinninger, men også å forhindre teknologiske overraskelser fra andre.

Kjente fiktive referanser

ARPA/DARPA er svært kjent som en høyteknologisk etat, og har av den grunn mange visninger i populære fiksjoner. Noen realistiske referanser til ARPA finnes i filmen Tom Swift and the Visitor from Plante X (DARPA som rådgiver i en teknisk trussel).
TV-serien The Blacklist henviser hyppig til det teknologiske framskrittet DARPA har innen militære og sivile anvendelsesområder.
NM i beachhåndball

Norgesmesterskapet i beachhåndball er arrangert årlig siden 2001, bortsett fra 2012 og 2013.
Deutsche Tourenwagen Masters

Deutsche Tourenwagen Masters (DTM) er en bilsportserie med base i Tyskland, men som blir kjørt på baner over hele Europa.
Man bruker standardbiler, med vanlig karosseri, men ellers tilpasset billøp. Man kjører med Audi A4 og Mercedes-Benz C-Klasse. Tidligere satset også Opel på DTM, men etter dårlige resultater trakk de seg etter 2005-sesongen. Den store tyske bilprodusenten, BMW, var med tidligere, men valgte å satse på WTCC og Formel 1 istedenfor.
DTM ble utviklet etter at Deutsche Tourenwagen-Meisterschaft startet i 1984, hvor man brukte FIA sine Gruppe-A-regler. Reglene ble i 1993 endret for å tillate modifikasjoner av bilene. Man skiftet så navn til International Touring-Car Championship for å kunne satse internasjonalt, men dette ble siden droppet og navnet endret til Deutsche Tourenwagen Masters i 2000 med nye regler igjen.
Konsekvensutredning

En konsekvensutredning (KU) er en kartlegging av et tiltaks konsekvenser for miljø, naturressurser, kulturminner eller samfunn.
I Norge er bestemmelser for konsekvensutredninger beskrevet i plan- og bygningsloven. Konsekvensutredninger skal sikre at eventuelle virkninger blir tatt hensyn til når et tiltak planlegges og når tiltaket besluttes gjennomført. Konsekvensutredninger skal også sikre en åpen prosess slik at alle berørte parter blir hørt.
Plan- og bygningsloven § 4-2. «For regionale planer og kommuneplaner med retningslinjer eller rammer for framtidig utbygging og for reguleringsplaner som kan få vesentlige virkninger for miljø og samfunn, skal planbeskrivelsen gi en særskilt vurdering og beskrivelse - konsekvensutredning - av planens virkninger for miljø og samfunn.»
Konsekvensutredning for tiltak og planer etter annet lovverk er omtalt i kapittel 14 i plan- og bygningsloven.
I britisk lovgivning tilsvarer konsekvensutredning sustainability appraisal.
Ein fin liten blome

Ein fin liten blome er en salme oversatt fra svensk av Anders Hovden i 1927. Den svenske teksten Det växte en blomma fra 1890 hadde lenge en ukjent opphavsmann, men er senere tilskrevet Johan Alfred Blomberg, en offiser i Frelsesarmeen som siden flyttet til USA. Salmen ble sunget til melodien Jeg skulle ei sørge, men i 1969 laget Bjørn Eidsvåg en melodi som passet bedre til teksten, og etter hvert har den blitt enerådende. Salmen står på nr. 492 i Norsk Salmebok og nr. 310 i Sangboken Syng for Herren. Sangen er også med i Frelsesarmeens sangbok 2010, men uten at Johan Alfred Blomberg er oppgitt som tekstforfatter.
Sergej Sokolov (fotballspiller)

Internasjonal karriere

Sokolov hadde fire landskamper for Aserbajdsjan inntil han ble utestengt i 18 måneder for bruk av betamethason (glukokortikoid) etter en landskamp mot Belgia 11. oktober 2006.
Brugge-Herdersbrug gasskraftverk

Brugge-Herdersbrug gasskraftverk er et gasskraftverk ved Brugge i Vlandern i det nordlige Belgia. Det har en installert produksjonskapasitet på 480 MW fordelt på 2+1 turbiner. Anlegget ble ferdig i 1998. Brenselstypen er naturgass. Operatøren er Electrabel.
De totale CO2-utslippene i 2008 var ca. 793 000 tonn, mens det samme årets kvote var 990 000 tonn.
Black Rock Desert

Black Rock Desert er en saltslette nordvest i den amerikanske delstaten Nevada. Saltsletten er en uttørket levning etter den forhistoriske og endorheiske sjøen Lake Lahontan, som eksisterte fra 18 000 f.Kr. til 7000 f.Kr. Black Rock Deserts uvanlige og flate landskap har blitt brukt i en rekke filmer, tv-serier og reklamer, som for eksempel The Winning of Barbara Worth, Far From Home og MythBusters.
Rue des Prêtres-Saint-Séverin

Rue des Prêtres-Saint-Séverin er en gate i quartier de la Sorbonne i 5. arrondissement i Paris. Den fikk navnet fra det forhold at prestene tilknyttet kirken Saint-Séverin for det meste bodde her. · .
I 1244 het gatent Ruelle devant Saint-Séverin så kort etter Ruelle Près Saint-Séverin, i 1260-1264 Petite rue Saint-Séverin, henimot 1300 Petite ruellette Saint-Séverin, så Ruelle de l'Arciprêtre, i 1489 Ruelle Saint-Séverin dite au Prêtre, i 1508 Ruelle au Prêtre og endelig Rue des Prêtres Saint-Séverin.
Kangaatsiaq kommune

Geografi

Kommunen lå i Vestgrønland amt, på vestkysten av Grønland, litt syd for Diskobukta. Kommunen grenset til Aasiaat kommune og Qasigiannguit kommune i nord, Ammassalik kommune i øst, Sisimiut kommune i syd og Labradorsjøen i vest. 
Inntil 1950 hørte kommunen til Aasiaat kommune. 
Øst for Kangaatsiaq ligger et 150 km stort fjordsystem med mange øyer og viker, som kan utforskes med båt.

Navn og våpenskjold

Navnet betyr «det lille forberget». Våpenskjoldet viser en hvit rype og en hvit måne på blå bakgrunn.

Næringsveier

Fiske, krabbefiske og selfangst er de viktigste næringsveiene i den tidligere kommunen. I byen Kangaatsiaq er det en fabrikk som produserer tørket fisk og tørkede reker. Imidlertid satser det her, som i mange andre steder på Grønland, mye på turisme. Dyresafari, fisketurer, kajakkturer og hundesledeturer er de viktigste turistaktivitetene foreløpig. Turistkontoret ligger i Kangaatsiaq by.

Transport

For å komme til Kangaatsiaq går det helikopter fra Aasiaat tre ganger i uken på vinterstid. Om sommeren går det båter hit fra Aasiaat eller Sisimiut.
Anvendt KommunalForskning

Anvendt KommunalForskning (AKF), tidligere Amternes og Kommunernes Forskningsinstitut, er en forskningsinstitusjon som driver samfunnsvitenskapelig forskning med hovedvekt på velferdsoppgaver i regioner og kommuner. AKFs forskning har således som mål å bidra til utviklingen av den offentlige sektor.
AKF ble opprettet i april 1975 som følge av kommunalreformen i 1970 etter initiativ fra de kommunale organisasjoner. AKF finansieres dels gjennom en grunnbevilgning på ca. 16 millioner kroner årlig fra Det Kommunale Momsfond, dels fra tilskudd fra forskningsprogrammer og forskningsråd. AKF omsetter for 45 millioner kroner årlig.
Direktør for AKF er Mette Wier. Administrerende direktør i KL Peter Gorm Hansen er formann for AKFs styre.
Portrett

Portrett er et bilde eller en skildring  av et bestemt menneskes individuelle særtrekk, i billedkunsten oftest ansiktet, i litteraturen personens indre og ytre egenskaper. Selv om mange portretter prøver å gjengi modellen så riktig og likt som mulig, er alle portretter mer eller mindre bevisste tolkninger av personligheten eller rollen. 
Et portrett som litterær framstilling kan for eksempel være et portrettintervju. I overført betydning kan portrettet også beskrive særtrekkene ved et sted eller en gjenstand, ofte gjennom bruk av besjeling. Et portrett kan dessuten være et musikkstykke, en film eller liknende som karakteriserer eller behandler en person på en nærgående og individuell måte.

Etymologi

Et portrett ble tidligere ofte kalt et kontrafei eller et konterfej. Ordet kontrafei kommer fra tysk «konterfei» etter det franske «contrefait» fra det latinske «contrafacere», som betyr «etterligne». Ordet portrett kommer fra det franske «portrait» som igjen stammer fra det latinske «protrahere», det vil si «trekke fram».

Portrettkunsten

Innenfor skulptur er det vanlig å skille mellom byste, det vil si et portrettert hode med brystutsnitt, herme, der brystpartiet begynner i en høy, firkantet sokkel, og statue, der modellen gjengis i helfigur (eventuelt som en kolossalstatue). Innenfor maleri og tegning forteller begrepene helfigur, knestykke og brystbilde hvor mye av modellen som er med på bildet. Ellers brukes betegnelsene en face når portrettet viser hodet forfra, mens en profil når det blir vist fra sida.
Portrettet skal vanligvis likne mest mulig på modellen eller framheve det karakteristiske ved modellens ytre, men kan også forskjønne og idealisere utseendet. Ved det overindividuelle portrettet beskrives imidlertid personen gjennom angivelse av navn, embetstegn, attributt, symboler eller familievåpen.
Portrettets funksjon har tradisjonelt vært å representere, minne om eller ære den som blir avbildet. I tillegg viser portrettet et menneske, noe betrakteren både kjenner seg igjen i og er naturlig interessert i. I religiøs forstand er mennesket dessuten det ypperste i Guds skaperverk. I kunsthistorien har derfor portrettsjangeren vært spesielt høyt ansett, og stått nest etter det religiøse maleriet i rang.
Den ortodokse kirkes ikoner følger en steng tradisjon fra bysantinsk maleri. Portrettlikheten er underordnet bildets formidlende, religiøse og meditative innhold. Også kunstnerne er anonyme.
Alt etter hvor mange personer som avbildes, snakker man om enkeltportrett, dobbeltportrett og gruppeportrett. Dobbeltportretter kan også være samme person gjengitt to ganger i samme bilde, men fra forskjellige vinkler. Selvportrettet har en lang tradisjon innen portrettkunsten.
Svenske Erik XIV (1533-1577) framstilt som mektig «krigerkonge» i rustning av Domenicus ver Wildt. Å framstille monarken med marskalkstav istedenfor kongelige riksregalier understreker de militære bragdene hans. Med forklarende tekst skrevet inn i bildet blir det et verdig tidsdokument.Legg ellers merke til hvordan marskalkstaven er plassert over skamkapselen slik at den kan tolkes som en potent fallos.
Skogsentreprenør

Skogsentreprenør (engelsk forestry contractor) er en juridisk selvstendig oppdragstager innen skogbruk, som omfatter både utvinning av tømmer og annet trevirke og skjøtsel av skogen. Skogsentreprenører utfører typisk sluttavvirkning/tømmerhugst, ungskogpleie, markberedning og skogtynning. I Norge er de fleste skogsentreprenører mindre firmaer bestående av en eller noen få personer, som gjerne eier egen skogsmaskin (eller skogsmaskiner) og annet utstyr og opptrer som selvstendig oppdragstager i entrepriserettslig forstand. Skogsentreprenører kan være enkeltmannsforetak eller aksjeselskaper, eller ha andre selskapsformer. Skogsmaskiner er som regel alt for kostbare til at det lønner seg for vanlige skogeiere å anskaffe, og det er derfor vanlig å sette bort oppgaver som krever denne type utstyr til spesialiserte firmaer som jobber for mange ulike kunder.
Det finnes bl.a. fagbrev som skogsmaskinfører.
Ferjesambandet Barmsund–Barmen

Ferjesambandet Barmsund–Barmen er et kommunalt ferjesamband som krysser Barmsundet i Selje kommune. Sambandet forbinder Barmøya med fylkesvei 618 på fastlandet.
Strekningen betjenes av Barmøyferja AS med ferjene MF «Barmøy» 12 ganger daglig om hverdagen, skjeldnere i helgene. Overfarten mellom Barmsund og Barmen er rundt 10 minutter.
Sambandet ble startet i 1978 av Fylkesbaatane i Sogn og Fjordane.
Ferdinandea

Historie

Ferdinandea ligger i et vulkansk området kjent som Campi Flegrei del Mar di Sicilia, som ligger mellom Sicilia og Tunis i Middelhavet. Det finnes mange undersjøiske vulkaner (undervannsfjell) i området, såvel som vulkanske øyer slik som Pantelleria. Vulkansk aktivitet fra Ferdinandea ble første omtalt under den første punerkrigen (264–261 f.Kr.), og øya har i historisk tid dukket opp og forsvunnet igjen fire eller fem ganger. Siden 1600-tallet har flere utbrudd blitt rapportert.

Utbruddet i 1831

Siste gang Ferdinandea dukket opp av havgapet som ei øy var i juli 1831. Herredømmet over øya ble da hevdet av Storbritannia som ga den navnet Graham Island. Kongen av Napoli, Ferdinand II av to Sicilier, som øya har fått navnet Ferdinandea etter, sendte fartøy til den voksende øya for å hevde suverenitet og gjøre krav på øya for Kongedømmet De to Sicilier, mens den franske marinen på sin side foretok en landgang på øya og ga den navnet Julia. Spania på sin side bekjentgjorde også sine territoriale ambisjoner for øya.
Under utbruddet i 1831 økte øya i størrelse til 4 km². Forøvrig besto den av løs tefra, som er svært utsatt for erosjon, og etter at utbruddet opphørte avtok størrelsen på øya raskt. Den forsvant i havet i januar 1832, før territorialkravene hadde blitt avklart. Nye utbrudd i 1863 førte til at øya gjenoppsto for en kort periode, før den igjen forsvant i havet.

Aktivitet i nyere tid

Etter utbruddet i 1863 var vulkanen sovende i mange tiår, med toppen av fjellet bare 8 m under havoverflaten. I 1986 ble den angivelig feilaktig tatt for å være en Libysk undervannsbåt og bombet av et fly fra det amerikanske luftforsvaret som var på vei for å bombe Tripoli.
I 2002 førte fornyet seismisk aktivitet til spekulasjoner blant vulkanologer om at et nytt utbrudd kunne være i emning, noe som kunne ført til at undervannfjellet igjen ble til ei øy. For å komme eventuelle suverenitetstvister i forkjøpet, plantet italienske dykkere et flagg på toppen av den undersjøiske vulkanen i påvente av at det eventuelt dukket opp igjen fra havet. Forøvrig så førte ikke den seismiske aktiviteten til noe utbrudd, og toppen av Ferdinandea ligger fremdeles rundt 8 m under overflaten.
Calliomorpha

Utseende

En liten, kort og bred, blank trebukk. Hode, pronotum og alle lårene er oransjerøde, antennene, dekkvingene, leggene og føttene er svarte med en blålig eller fiolett metallisk glans.

Utbredelse

Arten lever i det nordvestlige Brasil og Ecuador.
Analytt

Analytt er et begrep innenfor analytisk kjemi om et spesiet (grunnstoff, atom, molekyl, kjemisk forbindelse, ion eller isotop) som skal påvises (kvalitativ bestemmelse) eller bestemmes (kvantitativ bestemmelse).